На 3 юни 1944 г. сестрата на Браун Гретл (1915 – 1987) се омъжва за Херман Фегелайн, който служи като офицер за свръзка в щаба на Хитлер. Хитлер използва женитбата като претекст за появяването на Браун на официални събития. Когато Фегелайн е заловен към края на войната да се опитва да избяга в Швеция с друга жена, Хитлер лично заповядва екзекуцията му. Гретл е бременна в осмия месец по това време и кръщава дъщеря си Ева Барбара Фегелайн. Ева Фегелайн се самоубива през 1975 г. След като чува за заговора от 20 юли за убийството на Хитлер, Браун заявява: „"От първата ни среща се заклех да те последвам навсякъде, дори и в смъртта. Живея само за любовта ти."“